ข้อบังคับคณะกรรมการรถไฟแห่งประเทศไทย
ข้อบังคับคณะกรรมการรถไฟแห่งประเทศไทย
ฉบับที่ ๑๕๘
ว่าด้วยระเบียบปฏิบัติงานของการรถไฟแห่งประเทศไทย[๑]
 

ด้วยนับแต่คณะกรรมการรถไฟแห่งประเทศไทย
ได้ออกข้อบังคับฉบับที่ ๔ ลงวันที่ ๒๕ ตุลาคม ๒๔๙๔ ว่าด้วยระเบียบปฏิบัติงานของการรถไฟแห่งประเทศไทยไว้แล้ว
ต่อมาได้ออกข้อบังคับแก้ไขเพิ่มเติมอีกหลายครั้ง และบัดนี้จะมีการแก้ไขเพิ่มเติมอีก
เนื่องจากได้มีการปรับปรุงงานบริหารกิจการรถไฟขึ้นใหม่เพื่อประสิทธิภาพและความรวดเร็วในการปฏิบัติงาน
จึงประมวลข้อบังคับที่กำลังให้อยู่ และที่จะแก้ไขใหม่ไว้เสียในฉบับเดียวกัน

ฉะนั้น อาศัยอำนาจตามความในมาตรา ๒๕ (๔)
แห่งพระราชบัญญัติการรถไฟแห่งประเทศไทย พ.ศ. ๒๔๙๔ คณะกรรมการรถไฟแห่งประเทศไทย
จึงให้ยกเลิกข้อบังคับว่าด้วยระเบียบปฏิบัติงานของการรถไฟแห่งประเทศไทย ฉบับที่ ๔
ลงวันที่ ๒๕ ตุลาคม ๒๔๙๔, ฉบับที่ ๒๒ ลงวันที่ ๒๙ ตุลาคม ๒๔๙๗, ฉบับที่ ๔๕ ลงวันที่
๒๔ สิงหาคม ๒๕๐๓, ฉบับที่ ๕๓ ลงวันที่ ๔ มกราคม ๒๕๐๕, ฉบับที่ ๗๘ ลงวันที่ ๔ เมษายน
๒๕๐๙, ฉบับที่ ๘๕ ลงวันที่ ๒๖ กรกฎาคม ๒๕๑๐, ฉบับที่ ๘๗ ลงวันที่ ๘ มกราคม ๒๕๑๑, ฉบับที่
๙๒ ลงวันที่ ๒๕ พฤศจิกายน ๒๕๑๑, ฉบับที่ ๙๓ ลงวันที่ ๒๓ ธันวาคม ๒๕๑๑, ฉบับที่ ๙๕
ลงวันที่ ๑๓ มกราคม ๒๕๑๒, ฉบับที่ ๙๘ ลงวันที่ ๔ มีนาคม ๒๕๑๒, ฉบับที่ ๑๐๓
ลงวันที่ ๑๑ สิงหาคม ๒๕๑๓, ฉบับที่ ๑๐๕ ลงวันที่ ๒๖ ตุลาคม ๒๕๑๓, ฉบับที่ ๑๐๗
ลงวันที่ ๖ พฤษภาคม ๒๕๑๔, ฉบับที่ ๑๑๔ ลงวันที่ ๑๗ กรกฎาคม ๒๕๑๕, ฉบับที่ ๑๑๙ ลงวันที่ ๑๒ กุมภาพันธ์
๒๕๑๖, ฉบับที่ ๑๒๑ ลงวันที่ ๑๖ เมษายน ๒๕๑๖, ฉบับที่ ๑๓๖ ลงวันที่ ๑ กรกฎาคม ๒๕๑๗,
ฉบับที่ ๑๔๗ ลงวันที่ ๓๐ มิถุนายน ๒๕๑๘, ฉบับที่ ๑๔๘ ลงวันที่ ๓๐ มิถุนายน ๒๕๑๘
และฉบับที่ ๑๕๗ ลงวันที่ ๑ มิถุนายน ๒๕๑๙ เสียทั้งสิ้น และออกข้อบังคับว่าด้วยระเบียบปฏิบัติงานของการรถไฟแห่งประเทศไทยขึ้นใหม่ไว้ดังต่อไปนี้

หมวด ๑
การแบ่งส่วนงานและหน้าที่บริหาร
 

ข้อ ๑
การบริหารกิจการของการรถไฟแห่งประเทศไทย
ผู้ว่าการรถไฟแห่งประเทศไทยเป็นผู้บังคับบัญชาดำเนินการตามพระราชบัญญัติการรถไฟแห่งประเทศไทย
พ.ศ.๒๔๙๔

ข้อ ๒
ในการดำเนินงาน ให้ถือระเบียบการสั่งงานในระบบบริหารจากส่วนกลางโดยจัดแบ่งส่วนบริหารไว้ดังนี้
๑. ฝ่ายธุรการ
๒. ฝ่ายการบัญชีและการเงิน
๓. ฝ่ายการเดินรถ
๔. ฝ่ายการพาณิชย์
๕. ฝ่ายการช่างกล
๖. ฝ่ายการช่างโยธา
๗. สำนักงานอาณาบาล
๘. สำนักงานแพทย์
๙. สำนักงานคลังพัสดุ
๑๐. สำนักงานศูนย์การฝึก
๑๑. สำนักประสานงานพัฒนา
๑๒. สำนักงานตำรวจรถไฟ

ข้อ ๓
การบริหารงานของแต่ละฝ่ายและแต่ละสำนักงาน
มีผู้อำนวยการฝ่ายและหัวหน้าสำนักงาน แล้วแต่กรณี
เป็นผู้บังคับบัญชาและควบคุมรับผิดชอบ ขึ้นตรงต่อผู้ว่าการรถไฟแห่งประเทศไทย
แต่สำหรับฝ่ายการช่างกล และฝ่ายการช่างโยธา ให้เรียกชื่อ
ตำแหน่งผู้อำนวยการฝ่ายว่า วิศวกรใหญ่

ข้อ ๔
การบริหารงานตามที่แบ่งไว้ในข้อ ๒ มีหน้าที่ปฏิบัติดำเนินการ กล่าวเฉพาะที่เป็นสาระสำคัญ
ตลอดถึงการดำเนินงานของฝ่ายและสำนักงานต่างๆ
ให้แบ่งส่วนทั้งในส่วนกลางและส่วนภูมิภาคของแต่ละฝ่ายและแต่ละสำนักงานไว้ดังต่อไปนี้

ฝ่ายธุรการ
 

มีหน้าที่ควบคุมดูแลการงานทางธุรการทั่วไป
ทำหน้าที่สาราณียกรติดต่อในกิจการรถไฟทั้งภายในและภายนอกประเทศอันเป็นงานในนามของการรถไฟแห่งประเทศไทย
รักษาข้อบังคับระเบียบวินัย จัดหาและคัดเลือกผู้ปฏิบัติงาน ควบคุมอัตรากำลัง
รักษาทะเบียนประวัติพนักงาน รวบรวมและประมวลรายงานต่าง ๆ
ดำเนินการทางด้านสวัสดิการและแรงงาน การฌาปนกิจสงเคราะห์ การพิมพ์ การประชาสัมพันธ์และต่างประเทศ
โดยมีผู้อำนวยการฝ่ายธุรการเป็นผู้ควบคุมบังคับบัญชารับผิดชอบขึ้นตรงต่อผู้ว่าการรถไฟแห่งประเทศไทย
และแบ่งส่วนงานออกเป็น ๔ กอง ดังนี้
๑. กองกลางมี ๔ แผนก
๑.๑ แผนกโต้ตอบ
๑.๒ แผนกประมวลเหตุอันตรายและบัญชี
๑.๓ แผนกประชุม
๑.๔ แผนกโรงพิมพ์
๒. กองสวัสดิการและแรงงาน มี ๔ แผนก
๒.๑ แผนกสวัสดิการ
๒.๒ แผนกฌาปนกิจสงเคราะห์
๒.๓ แผนกควบคุมภาวะผู้ปฏิบัติงาน
๒.๔ แผนกแรงงาน
๓. กองควบคุมกำลังงาน มี ๔ แผนก
๓.๑ แผนกจัดหาและคัดเลือกผู้ปฏิบัติงาน
๓.๒ แผนกระเบียบวินัย
๓.๓ แผนกทะเบียนประวัติ
๓.๔ แผนกควบคุมอัตรากำลัง
๔. กองประชาสัมพันธ์และการต่างประเทศ มี ๓ แผนก
๔.๑ แผนกประชาสัมพันธ์
๔.๒ แผนกต่างประเทศ
๔.๓ แผนกรายงานประจำปี
แต่ละกอง มีหัวหน้ากองควบคุม และแต่ละแผนกมีหัวหน้าแผนกเป็นผู้กำกับ

ฝ่ายการบัญชีและการเงิน
 

มีหน้าที่รวบรวมและจัดทำบัญชีงบดุลแสดงรายได้รายจ่ายทั้งสิ้นของการรถไฟแห่งประเทศไทย
ตามระบบบัญชีที่เหมาะสม และเป็นหลักฐานให้ทำการตรวจสอบได้
รวบรวมจัดทำและควบคุมงบประมาณประจำปี และจัดวางระเบียบวิธีการบัญชีรับจ่าย
เก็บรักษาเงินรายได้ตรวจสอบสั่งจ่ายเงินตามระเบียบการและอำนาจที่การรถไฟแห่งประเทศไทยได้มอบให้ไว้
และเบิกจ่ายเงินงบวิสามัญลงทุน และงบทำการตามความในพระราชบัญญัติการรถไฟแห่งประเทศไทย
พ.ศ.๒๔๙๔ ประมวลบัญชีสถิติต่าง ๆ ควบคุมการจัดการพิมพ์และรักษาการเบิกจ่ายตั๋วโดยสารรถไฟ
และดำเนินการวางระบบการตรวจสอบภายในเกี่ยวกับการจัดเก็บรายได้และการใช้จ่ายเงินทุกประเภท
ทดสอบและสังเกตการณ์การตรวจสอบวัสดุคงเหลือต่าง ๆ ของการรถไฟแห่งประเทศไทย
ตลอดถึงควบคุมการดำเนินงานในหน้าที่ของฝ่ายการบัญชี
โดยมีผู้อำนวยการฝ่ายการบัญชีและการเงินเป็นผู้ควบคุมบังคับบัญชารับผิดชอบ
ขึ้นตรงต่อผู้ว่าการรถไฟแห่งประเทศไทย มีรองผู้อำนวยการฝ่ายหนึ่งนาย
และแบ่งส่วนงานออกเป็น ๘ กองดังนี้
๑. กองบัญชีส่วนกลาง มี ๔ แผนก
๑.๑ แผนกสารบรรณและประวัติ
๑.๒ แผนกประมวลบัญชี
๑.๓ แผนกบัญชีลงทุน งทป. และทะเบียนทรัพย์สิน
๑.๔ แผนกบัญชีโรงพิมพ์โรงแรมและรถเสบียง
๒. กองตรวจรายจ่าย มี ๓ แผนก
๒.๑ แผนกเงินเดือนและค่าจ้าง
๒.๒ แผนกค่าใช้สอยบุคคลและเงินทดรอง
๒.๓ แผนกบัญชีทุนสงเคราะห์และเงินฝากส่ง
๓. กองตรวจสารบัญชี มี ๔ แผนก
๓.๑ แผนกบิลและจ้างเหมา
๓.๒ แผนกบัญชีเดินรถร่วม
๓.๓ แผนกบัญชีพัสดุ ไม้ฟืน และหิน
๓.๔ แผนกพิมพ์ตั๋ว
๔. กองตรวจรายได้ มี ๔ แผนก
๔.๑ แผนกตรวจบัญชีโดยสาร
๔.๒ แผนกตรวจบัญชีสินค้า
๔.๓ แผนกตรวจสอบบัญชีสัมภาระฯ
๔.๔ แผนกตรวจสอบอัตราค่าระวางสินค้า
๕. กองโครงการและงบประมาณ มี ๔ แผนก
๕.๑ แผนกโครงการและงบประมาณลงทุน
๕.๒ แผนกงบประมาณงบทำการ
๕.๓ แผนกบัญชีต้นทุน
๕.๔ แผนกสถิติ
๖. กองคลังเงิน มี ๓ แผนก
๖.๑ แผนกรับเงิน
๖.๒ แผนกจ่ายเงินประจำที่
๖.๓ แผนกจ่ายเงินท้องที่
๗. กองเครื่องจักรกลบัญชี มี ๔ แผนก
๗.๑ แผนกตรวจสอบข้อมูล
๗.๒ แผนกวางระบบและเขียนโปรแกรมงาน
๗.๓ แผนกเครื่องคอมพิวเตอร์
๗.๔ แผนกป้อนข้อมูล
๘. กองตรวจสอบบัญชีภายใน มี ๔ แผนก
๘.๑ แผนกตรวจภายในรายได้
๘.๒ แผนกตรวจภายในรายจ่าย
๘.๓ แผนกตรวจรายได้ทั่วไป
๘.๔ แผนกบัญชีลูกหนี้
แต่ละกองมีหัวหน้ากองควบคุมและแต่ละแผนกมีหัวหน้าแผนกเป็นผู้กำกับ

ฝ่ายการเดินรถ
 

มีหน้าที่ควบคุมดูแลในด้านการขนส่ง จัดการเดินรถรับส่งคนโดยสารและสินค้าตามทางรถไฟที่เปิดการเดินรถแล้ว
ควบคุมการจ่ายหมุนเวียนรถสินค้าและการใช้ประโยชน์รถโดยสาร จัดการโรงแรมและรถเสบียง
จัดการให้เช่าที่ดิน ให้เช่าอาคาร
ให้เช่าสถานที่อันเป็นกรรมสิทธิหรืออยู่ในความครอบครองของการรถไฟแห่งประเทศไทย
โดยมีผู้อำนวยการฝ่ายการเดินรถ เป็นผู้ควบคุมบังคับบัญชารับผิดชอบ
ขึ้นตรงต่อผู้ว่าการรถไฟแห่งประเทศไทย มีรองผู้อำนวยการฝ่ายหนึ่งนาย
และแบ่งส่วนงานออกเป็นดังนี้
แผนกที่ขึ้นตรงต่อฝ่าย คือ
๑. แผนกธุรการ
๒. แผนกการเจ้าหน้าที่
๓. แผนกควบคุมพัสดุและการเงิน
ส่วนกลาง แบ่งออกเป็น ๕ กอง คือ
๑. กองเดินรถ มี ๔ แผนก กับ ๓ แขวง
๑.๑ แผนกระเบียบการเดินรถ
๑.๒ แผนกเหตุอันตรายและสถิติ
๑.๓ แผนกกำหนดเวลาเดินรถ
๑.๔ แผนกควบคุมการเดินรถ
๑.๕ แขวงควบคุมการเดินรถกรุงเทพฯ ๑
๑.๖ แขวงควบคุมการเดินรถกรุงเทพฯ ๒
๑.๗ แขวงควบคุมการเดินรถกรุงเทพฯ ๓
๒. กองควบคุมหมุนเวียนล้อเลื่อน มี ๒ แผนก
๒.๑ แผนกรถสินค้า
๒.๒ แผนกรถโดยสาร
๓. กองสินค้าและที่ดิน มี ๔ แผนก
๓.๑ แผนกระเบียบการสินค้า
๓.๒ แผนกสินค้าเสียหายและสูญหาย
๓.๓ แผนกขนสินค้า
๓.๔ แผนกที่ดิน
๔. กองโดยสาร มี ๓ แผนก
๔.๑ แผนกระเบียบการโดยสาร
๔.๒ แผนกบริการโดยสาร
๔.๓ แผนกตรวจการและสอบสวน
๕. กองโรงแรม มี ๕ แผนก
๕.๑ แผนกธุรการและการเงิน
๕.๒ แผนกบ้านพักและรถเสบียง
๕.๓ แผนกโรงแรมหัวหิน
๕.๔ แผนกโรงแรมเชียงใหม่
๕.๕ แผนกโรงแรมหาดใหญ่
ส่วนภูมิภาค แบ่งออกเป็น ๕ กอง คือ
๑. กองจัดการเดินรถเขต ๑ มี ๔ หน่วยงาน
๑.๑ ที่ทำการรับส่งสินค้าพหลโยธิน
๑.๒ แขวงเดินรถกรุงเทพฯ
๑.๓ แขวงเดินรถปราจีนบุรี
๑.๔ แขวงเดินรถแม่กลอง
๒. กองจัดการเดินรถเขต ๒ มี ๘ หน่วยงาน
๒.๑ แขวงเดินรถแก่งคอย
๒.๒ แขวงเดินรถนครราชสีมา
๒.๓ แขวงเดินรถอุบลราชธานี
๒.๔ แขวงควบคุมการเดินรถแก่งคอย ๑
๒.๕ แขวงควบคุมการเดินรถแก่งคอย ๒
๒.๖ แขวงควบคุมการเดินรถนครราชสีมา
๒.๗ แขวงควบคุมการเดินรถขอนแก่น
๒.๘ แขวงควบคุมการเดินรถอุบลราชธานี
๓. กองจัดการเดินรถเขต ๓ มี ๖ หน่วยงาน
๓.๑ แขวงเดินรถนครสวรรค์
๓.๒ แขวงเดินรถอุตรดิตถ์
๓.๓ แขวงเดินรถลำปาง
๓.๔ แขวงควบคุมการเดินรถนครสวรรค์
๓.๕ แขวงควบคุมการเดินรถอุตรดิตถ์
๓.๖ แขวงควบคุมการเดินรถลำปาง
๔. กองจัดการเดินรถเขต ๔ มี ๖ หน่วยงาน
๔.๑ แขวงเดินรถธนบุรี
๔.๒ แขวงเดินรถชุมพร
๔.๓ แขวงเดินรถสุราษฎร์ธานี
๔.๔ ที่ทำการรับส่งสินค้าธนบุรี
๔.๕ แขวงควบคุมการเดินรถหัวหิน
๔.๖ แขวงควบคุมการเดินรถชุมพร
๕. กองจัดการเดินรถเขต ๕ มี ๔ หน่วยงาน
๕.๑ แขวงเดินรถทุ่งสง
๕.๒ แขวงเดินรถหาดใหญ่
๕.๓ แขวงควบคุมการเดินรถทุ่งสง
๕.๔ แขวงควบคุมการเดินรถหาดใหญ่
ในส่วนกลาง แต่ละกองมีหัวหน้ากองควบคุม
แผนกหรือแขวงมีหัวหน้าแผนกหรือพนักงานควบคุมการเดินรถ เป็นผู้กำกับ ในส่วนภูมิภาค
แต่ละกองมีหัวหน้ากองควบคุม และแต่ละหน่วยงานมีสารวัตรหรือพนักงานควบคุมการเดินรถเป็นผู้กำกับ

ฝ่ายการพาณิชย์
 

มีหน้าที่ติดตาม ค้นคว้า ริเริ่ม และหาลู่ทางในการดำเนินงาน
จัดบริการขนส่งผู้โดยสารและสินค้า เพื่อเพิ่มปริมาณการขนส่งและให้การดำเนินงานขนส่งมีกำไรมากที่สุดกับได้รับรายได้มากที่สุด
ด้วยการติดตามศึกษาและเสนอแนะในเรื่องเกี่ยวกับความต้องการของผู้ใช้บริการ
การจัดบริการคุณภาพของบริการ ความเหมาะสมของอัตราค่าภาระต่าง ๆ
ติดต่อประสานงานกับผู้ใช้บริการ และวางแผนในการดำเนินงานขนส่งและการหารายได้
โดยมีผู้อำนวยการฝ่ายการพาณิชย์
เป็นผู้ควบคุมบังคับบัญชารับผิดชอบ ขึ้นตรงต่อผู้ว่าการรถไฟแห่งประเทศไทย และแบ่งส่วนงานออกเป็นดังนี้
ส่วนกลาง แบ่งออกเป็น ๒ กอง คือ
๑. กองพาณิชย์โดยสาร มี ๓ แผนก
๑.๑ แผนกค่าโดยสารแข่งขันและขาย
๑.๒ แผนกพัฒนาตลาดและวางแผน
๑.๓ แผนกโฆษณา
๒. กองพาณิชย์สินค้า มี ๔ แผนก
๒.๑ แผนกการตลาดอุตสาหกรรม
๒.๒ แผนกการตลาดเกษตรกรรม
๒.๓ แผนกกำหนดราคาและวางแผนรายได้
๒.๔ แผนกสนเทศและวางแผน
ส่วนภูมิภาค แบ่งที่ทำการพาณิชย์ออกเป็น ๕ เขต คือ
๑. ที่ทำการพาณิชย์เขต ๑ กรุงเทพฯ
๒. ที่ทำการพาณิชย์เขต ๒ นครราชสีมา
๓. ที่ทำการพาณิชย์เขต ๓ ศิลาอาสน์
๔. ที่ทำการพาณิชย์เขต ๔ ชุมพร
๕. ที่ทำการพาณิชย์เขต ๕ หาดใหญ่
ในส่วนกลาง แต่ละกองมีหัวหน้ากองควบคุม
และแต่ละแผนกมีหัวหน้าแผนกเป็นผู้กำกับ ในส่วนภูมิภาค
แต่ละเขตมีสารวัตรพาณิชย์เป็นผู้กำกับ

ฝ่ายการช่างกล
 

มีหน้าที่รับผิดชอบและบริหารงานในด้านการควบคุม การบำรุง
รักษา ซ่อมแซม ออกแบบสร้างตลอดจนการจัดหารถจักร รถโดยสาร รถบรรทุก
และล้อเลื่อนอื่น ๆ และการดำเนินการลากจูงขบวนรถให้เป็นไปตามกำหนดและสอดคล้องประสานกันกับความต้องการของการเดินรถ
และรวมถึงงานด้านวิศวกรรมเครื่องกล วิศวกรรมไฟฟ้า และวิศวกรรมอุตสาหการโดยทั่วไป
โดยมีวิศวกรใหญ่ฝ่ายการช่างกลเป็นผู้ควบคุมบังคับบัญชารับผิดชอบ
ขึ้นตรงต่อผู้ว่าการรถไฟแห่งประเทศไทย และมีรองวิศวกรใหญ่สองนาย คือ
รองวิศวกรใหญ่ด้านโรงงาน และรองวิศวกรใหญ่ด้านลากเลื่อนและแบ่งส่วนงานออกดังนี้
แผนกที่ขึ้นตรงต่อฝ่าย คือ
๑. แผนกสารบรรณและประวัติ ชั้นหัวหน้าแผนก
๒. แผนกบัญชีและการเงิน ชั้นหัวหน้าแผนก
ส่วนกลางและส่วนภูมิภาคให้แบ่งออกเป็น ๖
กองอำนวยการ คือ
๑. กองช่างกล มีวิศวกรอำนวยการเป็นผู้ควบคุมบังคับบัญชารับผิดชอบ
และแต่ละหน่วยงานมีวิศวกรกำกับการแผนก หรือหัวหน้าแผนกเป็นผู้ควบคุม
แบ่งส่วนงานออกดังนี้
๑.๑ แผนกสารบรรณ ชั้นหัวหน้าแผนก
๑.๒ แผนกสถิติ ชั้นหัวหน้าแผนก
๑.๓ แผนกแบบแผนรถจักร ชั้นวิศวกรกำกับการ
๑.๔ แผนกแบบแผนรถพ่วง ชั้นวิศวกรกำกับการ
๑.๕ แผนกโครงการและวางแผน ชั้นวิศวกรกำกับการ
๑.๖ แผนกระเบียบวิธี ชั้นวิศวกรกำกับการ
๒. กองลากเลื่อน
มีวิศวกรอำนวยการเป็นผู้ควบคุมบังคับบัญชารับผิดชอบ และแต่ละหน่วยงานมีวิศวกรกำกับการแผนก
หรือสารวัตรหรือหัวหน้าแผนกเป็นผู้ควบคุม โดยแบ่งส่วนงานออกดังนี้
๒.๑ แผนกสารบรรณ ชั้นหัวหน้าแผนก
๒.๒ แผนกรถจักร ชั้นวิศวกรกำกับการ
๒.๓ แผนกเทคนิครถจักร ชั้นวิศวกรกำกับการ
๒.๔ แผนกเทคนิครถพ่วง ชั้นวิศวกรกำกับการ
๒.๕ เขต ๑ บางซื่อ ชั้นวิศวกรกำกับการ
มี ๔ หน่วยงาน
๒.๕.๑ แขวงรถจักรบางซื่อ ชั้นสารวัตร
๒.๕.๒ แขวงบำรุงรถจักรดีเซล
บางซื่อ ชั้นสารวัตร
๒.๕.๓ แผนกตรวจหม้อน้ำ ชั้นสารวัตร
๒.๕.๔ แขวงรถจักรธนบุรี ชั้นสารวัตร
๒.๖ เขต ๒ นครราชสีมา ชั้นวิศวกรกำกับการ
มี ๓ หน่วยงาน
๒.๖.๑ แขวงรถจักรนครราชสีมา ชั้นสารวัตร
๒.๖.๒ แขวงโรงงานนครราชสีมา ชั้นสารวัตร
๒.๖.๓ แขวงรถพ่วงแก่งคอย ชั้นสารวัตร
๒.๗ เขต ๓ อุตรดิตถ์ ชั้นวิศวกรกำกับการ
มี ๔ หน่วยงาน
๒.๗.๑ แขวงรถจักรอุตรดิตถ์ ชั้นสารวัตร
๒.๗.๒ แขวงโรงงานอุตรดิตถ์ ชั้นสารวัตร
๒.๗.๓ แขวงรถพ่วงปากน้ำโพ ชั้นสารวัตร
๒.๗.๔ แขวงรถจักรลำปาง ชั้นสารวัตร
๒.๘ เขต ๔ ทุ่งสง ชั้นวิศวกรกำกับการ
มี ๔ หน่วยงาน
๒.๘.๑ แขวงรถพ่วงชุมพร ชั้นสารวัตร
๒.๘.๒ แขวงรถจักรทุ่งสง ชั้นสารวัตร
๒.๘.๓ แขวงโรงงานทุ่งสง ชั้นสารวัตร
๒.๘.๔ แขวงรถจักรหาดใหญ่ ชั้นสารวัตร
๒.๙ แผนกรถดีเซลรางกรุงเทพฯ ชั้นวิศวกรกำกับการ
มี ๓ หน่วยงาน
๒.๙.๑ แขวงรถดีเซลราง
กรุงเทพฯ ชั้นสารวัตร
๒.๙.๒ แขวงบำรุงรถดีเซลราง
กรุงเทพฯ ชั้นสารวัตร
๒.๙.๓ แขวงรถดีเซลราง
แม่กลอง ชั้นสารวัตร
๒.๑๐ แผนกรถพ่วงกรุงเทพฯ ชั้นวิศวกรกำกับการ
มี ๔ หน่วยงาน
๒.๑๐.๑ แขวงรถพ่วง
กรุงเทพฯ ชั้นสารวัตร
๒.๑๐.๒ แขวงรถพ่วงบางซื่อ ชั้นสารวัตร
๒.๑๐.๓ แขวงบำรุงรถพ่วง
บางซื่อ ชั้นสารวัตร
๒.๑๐.๔ แขวงรถปรับอากาศ
และไฟฟ้าขบวนรถ ชั้นสารวัตร
๓. กองสร้างล้อเลื่อน มีวิศวกรอำนวยการเป็นผู้ควบคุมบังคับบัญชารับผิดชอบ
และมีวิศวกรกำกับการแผนกสารวัตรหรือหัวหน้าแผนกสารวัตรหรือหัวหน้าแผนกเป็นผู้ควบคุม
โดยแบ่งส่วนงานออกดังนี้
๓.๑ แผนกสารบรรณ ชั้นหัวหน้าแผนก
๓.๒ แผนกวางแผน มี ๓ หน่วยงาน ชั้นวิศวกรกำกับการ
๓.๒.๑ หน่วยวัสดุและเครื่องมือ ชั้นหัวหน้าแผนก
๓.๒.๒ หน่วยวางแผนและควบคุม ชั้นหัวหน้าแผนก
๓.๒.๓ หน่วยแผนผัง ชั้นหัวหน้าแผนก
๓.๓ แผนกสร้างล้อเลื่อน
มี ๓ หน่วยงาน ชั้นวิศวกรกำกับการ
๓.๓.๑ โรงโลหะแผ่น ชั้นสารวัตร
๓.๓.๒ โรงสร้างรถโดยสาร ชั้นสารวัตร
๓.๓.๓ โรงสร้างรถสินค้า ชั้นสารวัตร
๔ กองซ่อมรถจักร มีวิศวกรอำนวยการเป็นผู้ควบคุมบังคับบัญชารับผิดชอบ และแต่ละหน่วยงานมีวิศวกรกำกับการแผนก
หรือสารวัตรหรือหัวหน้าแผนกเป็นผู้ควบคุม โดยแบ่งส่วนงานออกดังนี้
๔.๑ แผนกสารบรรณ ชั้นหัวหน้าแผนก
๔.๒ แผนกเทคนิครถจักรดีเซล ชั้นวิศวกรกำกับการ
มี ๑ หน่วยงาน
๔.๒.๑ หน่วยพัสดุรถจักรดีเซล ชั้นหัวหน้าแผนก
๔.๓ แผนกซ่อมรถจักรดีเซลไฮดรอลิก
และรถดีเซลราง ชั้นวิศวกรกำกับการ
มี ๔ หน่วยงาน
๔.๓.๑ โรงซ่อมส่วนล่างรถจักร
ดีเซลไฮดรอลิกและ
รถดีเซลราง ชั้นสารวัตร
๔.๓.๒ โรงซ่อมส่วนบนรถจักร
ดีเซลไฮดรอลิกและ
รถดีเซลราง ชั้นสารวัตร
๔.๓.๓ โรงซ่อมเครื่องอุปกรณ์
รถจักรดีเซลไฮดรอลิก
และรถดีเซลราง ชั้นสารวัตร
๔.๓.๔ โรงซ่อมเครื่องไฟฟ้า
รถจักรดีเซลไฮดรอลิกและ
และรถดีเซลราง ชั้นสารวัตร
๔.๔ แผนกซ่อมรถจักรดีเซลไฟฟ้า ชั้นวิศวกรกำกับการ
มี ๕ หน่วยงาน
๔.๔.๑ โรงซ่อมส่วนล่างรถจักร
ดีเซลไฟฟ้า ชั้นสารวัตร
๔.๔.๒ โรงซ่อมส่วนบนรถจักร
ดีเซลไฟฟ้า ชั้นสารวัตร
๔.๔.๓ โรงซ่อมเครื่องยนต์
ดีเซล ชั้นสารวัตร
๔.๔.๔ โรงซ่อมเครื่องไฟฟ้า
รถจักรดีเซลไฟฟ้า ชั้นสารวัตร
๔.๔.๕ โรงซ่อมเครื่องอุปกรณ์
รถจักรดีเซลไฟฟ้า ชั้นสารวัตร
๔.๕ แผนกไฟฟ้า ชั้นวิศวกรกำกับการ
มี ๒ หน่วยงาน
๔.๕.๑ โรงงานซ่อมกลจักรไฟฟ้า ชั้นสารวัตร
๔.๕.๒ โรงซ่อมเครื่องไฟฟ้า
ขบวนรถ ชั้นสารวัตร
๕. กองซ่อมรถพ่วง
มีวิศวกรอำนวยการเป็นผู้ควบคุมบังคับบัญชารับผิดชอบ และแต่ละหน่วยงานมีวิศวกรกำกับการแผนก
หรือสารวัตรหรือหัวหน้าแผนกเป็นผู้ควบคุม โดยแบ่งส่วนงานออกดังนี้
๕.๑ แผนกสารบรรณ ชั้นหัวหน้าแผนก
๕.๒ แผนกซ่อมรถโดยสาร ชั้นวิศวกรกำกับการ
มี ๔ หน่วยงาน
๕.๒.๑ โรงซ่อมรถโดยสาร ชั้นสารวัตร
๕.๒.๒ โรงตกแต่งรถโดยสาร ชั้นสารวัตร
๕.๒.๓ โรงเครื่องมือกลรถโดยสาร ชั้นสารวัตร
๕.๒.๔ โรงเลื่อยและช่างไม้ ชั้นสารวัตร
๕.๓ แผนกซ่อมรถสินค้า
ชั้นวิศวกรกำกับการ
มี ๔ หน่วยงาน
๕.๓.๑ โรงซ่อมส่วนบนรถสินค้า ชั้นสารวัตร
๕.๓.๒ โรงซ่อมส่วนล่างรถสินค้า ชั้นสารวัตร
๕.๓.๓ โรงเครื่องมือกลรถสินค้า ชั้นสารวัตร
๕.๓.๔ โรงล้อ ชั้นสารวัตร
๖. กองผลิต
มีวิศวกรอำนวยการเป็นผู้ควบคุมบังคับบัญชารับผิดชอบและแต่ละหน่วยงานมีวิศวกรกำกับการแผนก
หรือสารวัตรหรือหัวหน้าแผนกเป็นผู้ควบคุม โดยแบ่งส่วนงานออกดังนี้
๖.๑ แผนกสารบรรณ ชั้นหัวหน้าแผนก
๖.๒ แผนกผลิต ชั้นวิศวกรกำกับการ
มี ๔ หน่วยงาน
๖.๒.๑ โรงเหล็ก ชั้นสารวัตร
๖.๒.๒ โรงหล่อและกะสวน ชั้นสารวัตร
๖.๒.๓ โรงเชื่อม ชั้นสารวัตร
๖.๒.๔ โรงผลิตยางและพลาสติก
ชั้นสารวัตร
๖.๓ แผนกเครื่องมือกลผลิต ชั้นวิศวกรกำกับการ
มี ๓ หน่วยงาน
๖.๓.๑ โรงเครื่องมือกลผลิต ชั้นสารวัตร
๖.๓.๒ โรงศูนย์เครื่องมือกล ชั้นสารวัตร
๖.๓.๓ โรงเบ็ดเตล็ดและพื้นของเก่า ชั้นสารวัตร
กองที่ ๑ ขึ้นตรงกับวิศวกรใหญ่ฝ่ายการช่างกล
กองที่ ๒ ขึ้นตรงกับรองวิศวกรใหญ่ด้านลากเลื่อน และกองที่ ๓-๖
ขึ้นตรงกับรองวิศวกรใหญ่ด้านโรงงาน
นอกจากนี้มีแผนกกำกับการโรงงาน
ซึ่งมีฐานะเทียบเท่ากอง กับมีหน่วยงานขึ้นตรงกับสายงานของรองวิศวกรใหญ่ด้านโรงงานดังนี้
๑. แผนกสารบรรณและประวัติ ชั้นหัวหน้าแผนก
๒. แผนกบัญชี ชั้นหัวหน้าแผนก
๓. แผนกสถิติ ชั้นหัวหน้าแผนก
๔. แผนกรักษาการณ์ ชั้นหัวหน้าแผนก
๕. แผนกสวัสดิการและระเบียบวินัย ชั้นหัวหน้าแผนก
๖. แผนกโรงงาน ชั้นวิศวกรกำกับการ
มี ๓ หน่วยงาน
๖.๑ หน่วยบำรุงรักษาเครื่องจักรและทดสอบ ชั้นหัวหน้าแผนก
๖.๒ หน่วยโรงเรียนช่างฝีมือ ชั้นหัวหน้าแผนก
๖.๓ หน่วยย่านและพัสดุโรงงาน ชั้นหัวหน้าแผนก

ฝ่ายการช่างโยธา
 

มีหน้าที่รับผิดชอบในกิจการดังต่อไปนี้
๑. ออกแบบแผนผังเกี่ยวกับทาง สะพาน
ช่องระบายน้ำ อุโมงค์ อาคาร สถานที่และสิ่งก่อสร้างทุกชนิด และบรรดางานเทคนิคเกี่ยวกับวิชาการทางด้านวิศวกรรมโยธาโดยทั่วไป
๒. ดำเนินการและควบคุมและติดตามผลงานการซ่อมบูรณะบำรุงรักษาทาง
อาคาร สถานที่และสิ่งก่อสร้างตามทางรถไฟฟ้าได้ก่อสร้างขึ้นแล้ว
๓. จัดหาไม้ ศิลา และฟืนสำหรับใช้กับรถจักร
๔. ดำเนินการและควบคุมโทรคมนาคมที่ใช้ในการรถไฟฯ
ตลอดจนเครื่องสัญญาณประแจกล รวมทั้งงานเกี่ยวกับไฟฟ้าสถานที่โดยทั่วไป
๕. ดำเนินการเกี่ยวกับซื้อที่ดิน
และการได้มาซึ่งกรรมสิทธิ์ที่ดินกับรักษาเอกสารและแผนที่กรรมสิทธิ์ที่ดินของการรถไฟฯ
๖. ดำเนินการและควบคุมติดตามผลงาน การสำรวจ
การวางผัง การก่อสร้างทาง สะพานช่องระบายน้ำ อุโมงค์
อาคารสถานที่ทุกชนิดบรรดาที่เป็นงานเกี่ยวกับการก่อสร้างเพิ่มเติมหรือปรับปรุงให้ดีขึ้น
๗. ดำเนินการผลิต
และซ่อมเครื่องมือเครื่องใช้ในกิจการของการรถไฟฯ
โดยมีวิศวกรใหญ่ฝ่ายการช่างโยธา เป็นผู้ควบคุมบังคับบัญชารับผิดชอบ
ขึ้นตรงต่อผู้ว่าการรถไฟแห่งประเทศไทย มีรองวิศวกรใหญ่ ๒ นาย คือ รองวิศวกรใหญ่ด้านบำรุงทาง
และรองวิศวกรใหญ่ด้านพัฒนา โดยแบ่งส่วนงานออกเป็นดังนี้
แผนกที่ขึ้นตรงต่อฝ่าย คือ
๑. แผนกสารบรรณ ชั้นหัวหน้าแผนก
๒. แผนกการเจ้าหน้าที่ ชั้นหัวหน้าแผนก
๓. แผนกบัญชีและการเงิน ชั้นหัวหน้าแผนก
๔. แผนกควบคุมพัสดุ ชั้นหัวหน้าแผนก
ส่วนกลางแบ่งออกเป็น ๘ กอง คือ
๑. กองโครงการและแผนงาน
มีวิศวกรอำนวยการเป็นผู้ควบคุมบังคับบัญชารับผิดชอบและมีวิศวกรกำกับการแผนก
วิศวกรหรือวิศวกรผู้ช่วย แบ่งส่วนงานออกเป็นดังนี้
๑.๑ แผนกสารบรรณ ชั้นหัวหน้าแผนก
๑.๒ แผนกวางแผน ชั้นวิศวกรกำกับการ
๑.๓ แผนกวิจัยสถิติและศึกษางาน ชั้นวิศวกรกำกับการ
๑.๔ แผนกค้นคว้าและทดลอง ชั้นวิศวกรกำกับการ
๒. กองแบบแผน มีวิศวกรอำนวยการเป็นผู้ควบคุมบังคับบัญชารับผิดชอบ
มีวิศวกรกำกับการแผนก สถาปนิกกำกับการแผนก วิศวกรหรือวิศวกรผู้ช่วย
สถาปนิกหรือสถาปนิกผู้ช่วย แบ่งส่วนงานออกเป็นดังนี้
๒.๑ แผนกสารบรรณ ชั้นหัวหน้าแผนก
๒.๒ แผนกสำรวจสะพาน ชั้นวิศวกรกำกับการ
๒.๓ แผนกออกแบบสะพาน ชั้นวิศวกรกำกับการ
๒.๔ แผนกทางถาวร ชั้นวิศวกรกำกับการ
๒.๕ แผนกโครงสร้างและรายการก่อสร้าง ชั้นวิศวกรกำกับการ
๒.๖ แผนกสถาปัตยกรรม ขั้นสถาปนิกกำกับการ
๓. กองก่อสร้าง มีวิศวกรอำนวยการเป็นผู้ควบคุมบังคับบัญชา
รับผิดชอบ และมีวิศวกรกำกับการแผนก สถาปนิก วิศวกรหรือวิศวกรผู้ช่วย และสารวัตร
แบ่งส่วนงานออกเป็นดังนี้
๓.๑ แผนกธุรการบัญชี ชั้นหัวหน้าแผนก
๓.๒ แผนกเค้าโครงงานและสำรวจ ชั้นวิศวกรกำกับการ
๓.๓ แผนกงานสร้างบนทางเปิด ชั้นวิศวกรกำกับการ
๓.๔ เขตก่อสร้างบางซื่อ ชั้นวิศวกรกำกับการ
๔. กองโรงงานโยธา มีวิศวกรอำนวยการเป็นผู้ควบคุมบังคับบัญชารับผิดชอบ
และมีวิศวกรกำกับการแผนก วิศวกรหรือวิศวกรผู้ช่วยและสารวัตร
แบ่งส่วนงานออกเป็นดังนี้
๔.๑ แผนกสารบรรณ ชั้นหัวหน้าแผนก
๔.๒ แผนกบัญชีและพัสดุ ชั้นหัวหน้าแผนก
๔.๓ แผนกแผนการผลิต ชั้นวิศวกรกำกับการ
๔.๔ แผนกประแจและเชื่อมราง ชั้นวิศวกรกำกับการ
มี ๒ หน่วยงาน
๔.๔.๑ หน่วยเชื่อมราง ชั้นสารวัตร
๔.๔.๒ หน่วยผลิตและซ่อม
ประแจ ชั้นสารวัตร
๔.๕ แผนกเครื่องมือกลและ
เครื่องมือบำรุงทาง ชั้นวิศวกรกำกับการ
มี ๓ หน่วยงาน
๔.๕.๑ หน่วยเครื่องมือกลเบา
และเครื่องมือบำรุงทาง ชั้นสารวัตร
๔.๕.๒ หน่วยเครื่องมือกลหนัก ชั้นสารวัตร
๔.๕.๓ หน่วยศูนย์เครื่องมือกล
และเครื่องใช้ ชั้นสารวัตร
๔.๖ แผนกผลิตสะพานและหมอน
คอนกรีต ชั้นวิศวกรกำกับการ
มี ๒ หน่วยงาน
๔.๖.๑ หน่วยผลิตหมอน
คอนกรีต ชั้นสารวัตร
๔.๖.๒ หน่วยผลิตและซ่อม
สะพานเหล็ก ชั้นสารวัตร
๕. กองบำรุงทาง
มีวิศวกรอำนวยการเป็นผู้ควบคุมบังคับบัญชารับผิดชอบ และมีวิศวกรกำกับการแผนก
วิศวกรหรือวิศวกรผู้ช่วย และสารวัตร แบ่งส่วนงานออกเป็นดังนี้
๕.๑ แผนกสารบรรณ ชั้นหัวหน้าแผนก
๕.๒ แผนกแผนงานบำรุงทาง ชั้นวิศวกรกำกับการ
๕.๓ แผนกปรับปรุงทาง ชั้นวิศวกรกำกับการ
๖. กองบำรุงรักษาสะพานและอาคาร มีวิศวกรอำนวยการเป็นผู้ควบคุมบังคับบัญชารับผิดชอบ
มีวิศวกรกำกับการแผนก สถาปนิกกำกับการแผนก วิศวกรหรือวิศวกรผู้ช่วย สถาปนิกผู้ช่วย
แบ่งส่วนงานออก เป็นดังนี้
๖.๑ แผนกสารบรรณ ชั้นหัวหน้าแผนก
๖.๒ แผนกกรรมสิทธิ์ที่ดิน ชั้นหัวหน้าแผนก
๖.๓ แผนกบำรุงรักษาอาคาร
สถานที่และทางผ่าน ขั้นสถาปนิกกำกับการ
๖.๔ แผนกบำรุงรักษาสะพาน ชั้นวิศวกรกำกับการ
๗. กองสื่อสาร มีวิศวกรอำนวยการเป็นผู้ควบคุมบังคับบัญชารับผิดชอบ
และมีวิศวกรกำกับแผนกวิศวกรหรือวิศวกรผู้ช่วย และสารวัตร แบ่งส่วนงานออกเป็นดังนี้
๗.๑ แผนกสารบรรณ ชั้นหัวหน้าแผนก
๗.๒ แผนกบัญชีและพัสดุ ชั้นหัวหน้าแผนก
๗.๓ แผนกอาณัติสัญญาณ ชั้นวิศวกรกำกับการ
มี ๖ หน่วยงาน
๗.๓.๑ หน่วยอาณัติสัญญาณ
ภาคเหนือ ชั้นสารวัตร
๗.๓.๒ หน่วยอาณัติสัญญาณ
ภาคตะวันออกเฉียงเหนือ ชั้นสารวัตร
๗.๓.๓ หน่วยอาณัติสัญญาณ
ภาคใต้ ชั้นสารวัตร
๗.๓.๔ หน่วยอาณัติสัญญาณ
ย่านพิเศษ ชั้นสารวัตร
๗.๓.๕ หน่วยโรงงาน ชั้นสารวัตร
๗.๓.๖ หน่วยเครื่องมือกล ชั้นสารวัตร
๗.๔ แผนกโทรคมนาคม ชั้นวิศวกรกำกับการ
มี ๖ หน่วยงาน
๗.๔.๑ หน่วยโทรศัพท์ ชั้นสารวัตร
๗.๔.๒ หน่วยโทรเลข
โทรพิมพ์ ชั้นสารวัตร
๗.๔.๓ หน่วยบำรุงรักษา
เสา  สาย ชั้นสารวัตร
๗.๔.๔ หน่วยไฟฟ้าสถานที่ ชั้นสารวัตร
๗.๔.๕ หน่วยวิทยุ ชั้นสารวัตร
๗.๔.๖ หน่วยเครื่องมือ
อิเลคโทรนิค ชั้นสารวัตร
๘. กองไม้และศิลา
มี ๒ แผนก
๘.๑ แผนกป่าสัมปทาน ชั้นหัวหน้าแผนก
๘.๒ แผนกไม้ฟื้นและศิลา ชั้นหัวหน้าแผนก
ส่วนภูมิภาค แบ่งการบำรุงรักษาทาง สะพานและอาคารสถานที่ตามเส้นทางรถไฟที่เปิดการเดินรถแล้วออกเป็น
๑๑ เขต แต่ละเขตมีวิศวกรกำกับการเป็นผู้ควบคุมรับผิดชอบ มีวิศวกรผู้ช่วยและสารวัตรดังนี้
๑. เขตบำรุงทางกรุงเทพ ชั้นวิศวกรกำกับการ
มี ๖ แขวง
๑.๑ แขวงบำรุงทางกรุงเทพฯ ชั้นสารวัตร
๑.๒ แขวงบำรุงทางบางซื่อ ชั้นสารวัตร
๑.๓ แขวงบำรุงทางฉะเชิงเทรา ชั้นสารวัตร
๑.๔ แขวงบำรุงทางวัฒนานคร ชั้นสารวัตร
๑.๕ แขวงสถานที่กรุงเทพฯ ชั้นสารวัตร
๑.๖ แขวงบำรุงทางแม่กลอง ชั้นสารวัตร
๒. เขตบำรุงทางนครสวรรค์ ชั้นวิศวกรกำกับการ
มี ๓ แขวง
๒.๑ แขวงบำรุงทางอยุธยา ชั้นสารวัตร
๒.๒ แขวงบำรุงทางลพบุรี ชั้นสารวัตร
๒.๓ แขวงบำรุงทางนครสวรรค์ ชั้นสารวัตร
๓. เขตบำรุงทางศิลาอาสน์ ชั้นวิศวกรกำกับการ
มี ๓ แขวง
๓.๑ แขวงบำรุงทางตะพานหิน ชั้นสารวัตร
๓.๒ แขวงบำรุงทางพิษณุโลก ชั้นสารวัตร
๓.๓ แขวงบำรุงทางบ้านดารา ชั้นสารวัตร
๔. เขตบำรุงทางลำปาง ชั้นวิศวกรกำกับการ
มี ๓ แขวง
๔.๑ แขวงบำรุงทางเด่นชัย ชั้นสารวัตร
๔.๒ แขวงบำรุงทางลำปาง ชั้นสารวัตร
๔.๓ แขวงบำรุงทางลำพูน ชั้นสารวัตร
๕. เขตบำรุงทางแก่งคอย ชั้นวิศวกรกำกับการ
มี ๔ แขวง
๕.๑ แขวงบำรุงทางแก่งคอย ชั้นสารวัตร
๕.๒ แขวงบำรุงทางปากช่อง ชั้นสารวัตร
๕.๓ แขวงบำรุงทางนครราชสีมา ชั้นสารวัตร
๕.๔ แขวงบำรุงทางลำนารายณ์ ชั้นสารวัตร
๖. เขตบำรุงทางขอนแก่น ชั้นวิศวกรกำกับการ
มี ๔ แขวง
๖.๑ แขวงบำรุงทางจัตุรัส ชั้นสารวัตร
๖.๒ แขวงบำรุงทางบัวใหญ่ ชั้นสารวัตร
๖.๓ แขวงบำรุงทางขอนแก่น ชั้นสารวัตร
๖.๔ แขวงบำรุงทางอุดรธานี ชั้นสารวัตร
๗. เขตบำรุงทางลำชี ชั้นวิศวกรกำกับการ
มี ๓ แขวง
๗.๑ แขวงบำรุงทางลำปลายมาศ ชั้นสารวัตร
๗.๒ แขวงบำรุงทางลำชี ชั้นสารวัตร
๗.๓ แขวงบำรุงทางศรีสะเกษ ชั้นสารวัตร
๘. เขตบำรุงทางหัวหิน ชั้นวิศวกรกำกับการ
มี ๔ แขวง
๘.๑ แขวงบำรุงทางนครปฐม ชั้นสารวัตร
๘.๒ แขวงบำรุงทางเพชรบุรี ชั้นสารวัตร
๘.๓ แขวงบำรุงทางกาญจนบุรี ชั้นสารวัตร
๘.๔ แขวงบำรุงทางสุพรรณบุรี ชั้นสารวัตร
๙. เขตบำรุงทางชุมพร ชั้นวิศวกรกำกับการ
มี ๔ แขวง
๙.๑ แขวงบำรุงทางวังก์พง ชั้นสารวัตร
๙.๒ แขวงบำรุงทางบ้านกรูด ชั้นสารวัตร
๙.๓ แขวงบำรุงทางชุมพร ชั้นสารวัตร
๙.๔ แขวงบำรุงทางท่าชนะ ชั้นสารวัตร
๑๐. เขตบำรุงทางทุ่งสง ชั้นวิศวกรกำกับการ
มี ๔ แขวง
๑๐.๑ แขวงบำรุงทางบ้านส้อง ชั้นสารวัตร
๑๐.๒ แขวงบำรุงทางเขาชุมทอง ชั้นสารวัตร
๑๐.๓ แขวงบำรุงทางห้วยยอด ชั้นสารวัตร
๑๐.๔ แขวงโรงงานแปรรูปไม้
และอาบน้ำยาไม้ ชั้นสารวัตร
๑๑. เขตบำรุงทางหาดใหญ่ ชั้นวิศวกรกำกับการ
มี ๔ แขวง
๑๑.๑ แขวงบำรุงทางบางแก้ว ชั้นสารวัตร
๑๑.๒ แขวงบำรุงทางหาดใหญ่ ชั้นสารวัตร
๑๑.๓ แขวงบำรุงทางเทพา ชั้นสารวัตร
๑๑.๔ แขวงบำรุงทางตันหยงมัส ชั้นสารวัตร

สำนักงานอาณาบาล
 

มีหน้าที่จัดการสืบสวนในกรณีที่ผู้กระทำผิด
หรือกระทำให้เกิดการเสียหายต่อกิจการของการรถไฟแห่งประเทศไทย
ตลอดทั้งในกรณีที่เจ้าหน้าที่รถไฟกระทำผิดวินัยในทางปกครอง กับเป็นผู้กล่าวโทษแทนการรถไฟแห่งประเทศไทย
ในเมื่อจำเป็นต้องดำเนินคดีในทางอาญาและเป็นผู้ว่าต่างแก้ต่างการรถไฟแห่งประเทศไทยในคดีแพ่งทั้งที่เป็นโจทก์และจำเลย
โดยมีหัวหน้าสำนักงานอาณาบาล
เป็นผู้ควบคุมบังคับบัญชารับผิดชอบขึ้นตรงต่อผู้ว่าการรถไฟแห่งประเทศไทย และแบ่งส่วนงานทั้งในด้านกลางและส่วนภูมิภาคออกเป็นดังนี้
แผนกและกองที่ขึ้นตรงต่อสำนักงานคือ
๑. แผนกสารบรรณและประวัติ มีหัวหน้าแผนกรับผิดชอบ
๒. กองคดี
มีหัวหน้ากองเป็นผู้ควบคุมบังคับบัญชาและรับผิดชอบในด้านคดี ประกอบด้วย
๒.๑ อาณาบาลประจำกองคดี
๓. กองสอบสวน มีหัวหน้ากองสอบสวนเป็นผู้ควบคุมบังคับบัญชาและรับผิดชอบในด้านการสอบสวน
แบ่งออกเป็น ๕ เขต เสมอด้วยอันดับแผนก คือ
๓.๑ อาณาบาลเขต ๑ กรุงเทพฯ
๓.๒ อาณาบาลเขต ๒ นครราชสีมา
๓.๓ อาณาบาลเขต ๓ พิษณุโลก
๓.๔ อาณาบาลเขต ๔ ธนบุรี
๓.๕ อาณาบาลเขต ๕ หาดใหญ่
แต่ละเขต มีอาณาบาลเขตเป็นผู้กำกับ

สำนักงานแพทย์
 

มีหน้าที่จัดการแพทย์สงเคราะห์ อำนวยการรักษาพยาบาล ส่งเสริมสุขภาพและอนามัยให้แก่ผู้ปฏิบัติงานและผู้โดยสารรถไฟ
ตามสถานที่ของการรถไฟแห่งประเทศไทย โดยมีหัวหน้าสำนักงานแพทย์ เป็นผู้ควบคุมบังคับบัญชารับผิดชอบ
ขึ้นตรงต่อผู้ว่าการรถไฟแห่งประเทศไทยโดยแบ่งส่วนงานออกดังต่อไปนี้
ส่วนกลาง มี ๒ แผนก คือ
๑. แผนกสารบรรณและประวัติ
๒. แผนกคลังเวชภัณฑ์
ส่วนโรงพยาบาลรถไฟ มีนายแพทย์อำนวยการโรงพยาบาลเทียบชั้นหัวหน้าสำนักงาน
แบ่งออกเป็น ๗ แผนก คือ
๑. แผนกเภสัชกรรม
๒. แผนกทันตกรรม
๓. แผนกศัลยกรรม
๔. แผนกอายุรกรรม
๕. แผนกรังสีวิทยา
๖. แผนกสูตินรี
๗. แผนกพยาธิวิทยา
ส่วนภูมิภาค แบ่งออกเป็นแพทย์เขต ๑๒ เขต คือ
๑. แพทย์เขตกรุงเทพฯ
๒. แพทย์เขตบางซื่อ
๓. แพทย์เขตนครสวรรค์
๔. แพทย์เขตศิลาอาสน์
๕. แพทย์เขตลำปาง
๖. แพทย์เขตแก่งคอย
๗. แพทย์เขตนครราชสีมา
๘. แพทย์เขตขอนแก่น
๙. แพทย์เขตธนบุรี
๑๐. แพทย์เขตชุมพร
๑๑. แพทย์เขตทุ่งสง
๑๒. แพทย์เขตหาดใหญ่
แต่ละแผนกและเขตมีหัวหน้าแผนกและนายแพทย์เป็นผู้กำกับ

สำนักงานคลังพัสดุ
 

มีหน้าที่จัดหาพัสดุสิ่งของประเภทเครื่องมือ เครื่องใช้
เครื่องประกอบ เครื่องอะไหล่ เครื่องเขียนและของใช้ต่างๆ ทั้งภายในและต่างประเทศ
ตลอดถึงการเก็บรักษาพัสดุคงคลังและทำการเบิกจ่ายสรรพพัสดุต่างๆ
โดยทั่วไปในการรถไฟแห่งประเทศไทยมีหัวหน้าสำนักงานคลังพัสดุเป็นผู้บังคับบัญชารับผิดชอบ
ขึ้นตรงต่อผู้ว่าการรถไฟแห่งประเทศไทย โดยแบ่งส่วนงานออกเป็นกองและแผนกดังต่อไปนี้
แผนกขึ้นตรงต่อสำนักงาน คือ
๑) แผนกสารบรรณและประวัติ
๒) แผนกบัญชีพัสดุ
๑. กองจัดหาพัสดุ มี ๓ แผนก คือ
๑.๑ แผนกจัดหาภายในประเทศ
๑.๒ แผนกจัดหาต่างประเทศ
๑.๓ แผนกออกของและขนส่ง
๒. กองคลังพัสดุ มี ๔ แผนก คือ
๒.๑ แผนกคลังพัสดุกลาง
๒.๒ แผนกคลังพัสดุของคืน
๒.๓ แผนกคลังพัสดุโรงงาน
๒.๔ แผนกคลังพัสดุอะไหล่รถจักรดีเซล
แต่ละกองมีหัวหน้ากองเป็นผู้ควบคุม
และแต่ละแผนกมีหัวหน้าแผนกเป็นผู้กำกับ

สำนักงานศูนย์การฝึก
 

มีหน้าที่จัดการศึกษาอบรม และฝึกงานในวิชาชีพที่เกี่ยวกับการรถไฟแห่งประเทศไทย
แก่นักศึกษาและผู้ปฏิบัติงานของการรถไฟแห่งประเทศไทย
มีหัวหน้าสำนักงานศูนย์การฝึกเป็นผู้ควบคุมบังคับบัญชารับผิดชอบ
ขึ้นตรงต่อผู้ว่าการรถไฟแห่งประเทศไทย โดยแบ่งส่วนงานออกเป็นดังนี้
๑. แผนกธุรการ
๒. แผนกกำกับการวิชาการ
สำหรับแผนกธุรการ มีหัวหน้าแผนกเป็นผู้กำกับ
แต่แผนกกำกับการวิชาการ เป็นแผนกเกี่ยวกับวิชาการ
จึงให้มีวิศวกรหรืออาจารย์ผู้ควบคุม และให้มีอาจารย์อื่นอีกได้ตามความจำเป็น

สำนักประสานงานพัฒนา
 

มีหน้าที่วิเคราะห์คัดเลือกข้อเสนอลงทุนต่าง ๆ
เพื่อรวบรวมเข้าเป็นโครงการลงทุนของการรถไฟแห่งประเทศไทย
ประสานการดำเนินงานตามโครงการลงทุนกับเจ้าหน้าที่โครงการ เจ้าหน้าที่โครงการย่อย
และผู้ดำเนินงานช่วงในฝ่ายและสำนักงานต่าง ๆ
โดยมีหัวหน้าสำนักงานเป็นผู้ควบคุมบังคับบัญชารับผิดชอบ
ขึ้นตรงต่อผู้ว่าการรถไฟแห่งประเทศไทย และแบ่งส่วนงานออกเป็นดังนี้
๑. แผนกสารบรรณและประวัติ
๒. กองวิเคราะห์และประสาน ๑
๓. กองวิเคราะห์และประสาน ๒
๔. กองวิเคราะห์และประสาน ๓
แต่ละกองมีหัวหน้ากองหรือนักวิเคราะห์เอกควบคุม
โดยมีนักวิเคราะห์โทเป็นผู้ช่วย ส่วนแผนกสารบรรณและประวัติ
มีหัวหน้าแผนกเป็นผู้กำกับ

สำนักงานตำรวจรถไฟ
 

ขึ้นอยู่ใต้บังคับบัญชาโดยตรงของผู้ว่าการรถไฟแห่งประเทศไทย
แต่โดยที่ตำรวจรถไฟมีหน้าที่รักษาการณ์ และระงับเหตุอันธพาลบนขบวนรถและตามสถานที่ของการรถไฟแห่งประเทศไทย
ปราบปรามโจรกรรมและจับกุมผู้ทุจริตเกี่ยวกับการรถไฟฯ ตลอดจนทำการสืบสวนและสอบสวน การแบ่งส่วนบริหารของสำนักงานนี้
ในด้านการปกครองซึ่งจะมีผู้บังคับบัญชาเป็นนายตำรวจชั้นใดและอัตรากำลังเจ้าหน้าที่ตำรวจ
ตลอดจนเสมียนพนักงานจะควรมีเพียงใด ให้เป็นไปตามพระราชกฤษฎีกาจัดตั้งกองตำรวจรถไฟ

ข้อ ๕
การบริหารงานตามที่แบ่งส่วนไว้นี้
ทุกฝ่ายและสำนักงานอาจมีการเปลี่ยนแปลงสุดแต่ความจำเป็นและปริมาณงาน
ผู้ว่าการรถไฟแห่งประเทศไทยมีอำนาจที่จะเปลี่ยนแปลงได้ เมื่อได้รับอนุมัติจากคณะกรรมการรถไฟแห่งประเทศไทย
และถ้ามีความจำเป็นจะต้องซอยงานจากแผนก หน่วย หรือแขวงใดออกเป็นหมวดปลีกย่อย
ผู้ว่าการรถไฟแห่งประเทศไทยย่อมจัดไปได้ตามที่เห็นสมควร

หมวด ๒
อำนาจและความรับผิดชอบของผู้บริหาร
 

ข้อ ๖ ผู้ว่าการรถไฟแห่งประเทศไทย
มีอำนาจในการบริหารและรับผิดชอบตามที่กำหนดไว้ในพระราชบัญญัติการรถไฟแห่งประเทศไทย
พ.ศ. ๒๔๙๔ แต่ในกรณีดังต่อไปนี้ให้ปฏิบัติดังนี้
๖.๑ การเบิกจ่ายเงินให้เป็นไปตามงบประมาณที่ได้รับอนุมัติจากคณะกรรมการรถไฟแห่งประเทศไทย
ถ้าหากมีความจำเป็นต้องเปลี่ยนแปลงหรือเพิ่มเติมรายการหรือวงเงินจากงบประมาณ ให้นำเสนอคณะกรรมการรถไฟแห่งประเทศไทยก่อน
๖.๒ การสั่งอนุญาตให้กระทำการต่าง ๆ
เกี่ยวกับการจัดซื้อพัสดุสิ่งของเครื่องใช้และการจ้างเหมา
ให้ผู้ว่าการรถไฟแห่งประเทศไทยมีอำนาจสั่งได้ตามระเบียบการพัสดุและจ้างเหมา ที่ถือปฏิบัติอยู่ภายในวงเงิน
รายละไม่เกิน ๒,๐๐๐,๐๐๐.- บาท (สองล้านบาท) ถ้ารายใดเกินกว่าจำนวนนี้ขึ้นไป
ให้นำเสนอคณะกรรมการรถไฟแห่งประเทศไทยก่อน
ส่วนการจัดซื้อพัสดุหรือจ้างเหมาที่มีวงเงินรายละเกินกว่า ๒,๐๐๐,๐๐๐.- บาท
(สองล้านบาท) และมีงบประมาณแล้วให้ผู้ว่าการรถไฟแห่งประเทศไทยมีอำนาจเรียกประกวดราคาซื้อหรือจ้างเหมาได้
แต่เมื่อถึงขั้นที่จะดำเนินการจัดซื้อหรือจ้างเหมา ให้นำเสนอคณะกรรมการรถไฟแห่งประเทศไทยพิจารณา
๖.๓ ทรัพย์สินที่ได้รับอนุมัติจากคณะกรรมการรถไฟแห่งประเทศไทยให้ตัดบัญชีออกได้แล้ว
ให้ผู้ว่าการรถไฟแห่งประเทศไทยจัดการจำหน่ายได้ตามระเบียบที่ปฏิบัติอยู่
ส่วนสิ่งของที่การรถไฟแห่งประเทศไทยจัดทำเพื่อใช้เอง หรือจำหน่ายหรือที่เป็นเศษสูญเสีย
ให้ผู้ว่าการรถไฟแห่งประเทศไทยพิจารณาขายได้
๖.๔ ให้ผู้ว่าการรถไฟแห่งประเทศไทยถืออัตราค่าภาระการใช้รถไฟ
บริการและความสะดวกต่าง ๆ รวมทั้งการให้เช่าหรือเช่าทรัพย์สินตามที่กำหนดไว้
หากจะมีการเปลี่ยนแปลงหรือแก้ไข ให้นำเสนอคณะกรรมการรถไฟแห่งประเทศไทยก่อน
เว้นแต่เป็นกรณีของการกำหนดอัตราค่าระวางหรือค่าโดยสารพิเศษ หรือตามสัญญา
โดยมีเหตุผลหรือความจำเป็นด้านพาณิชย์ ก็ให้ผู้ว่าการมีอำนาจกระทำได้
แต่ให้รายงานให้คณะกรรมการรถไฟฯ ทราบทุกครั้ง
๖.๕ การบรรจุ แต่งตั้ง ถอดถอน เลื่อนชั้นหรือลดขั้นเงินเดือน
และการลงโทษพนักงาน ให้ผู้ว่าการรถไฟแห่งประเทศไทยปฏิบัติตามข้อบังคับที่คณะกรรมการรถไฟแห่งประเทศไทยได้วางขึ้นไว้
๖.๖ การซื้อสิ่งของเครื่องใช้หรือการจ้างเหมาก่อสร้างรายใดซึ่งมีจำนวนเงินเกินกว่า
๒,๐๐๐,๐๐๐.๐๐ บาท (สองล้านบาท) ให้เป็นอำนาจของคณะกรรมการรถไฟแห่งประเทศไทย
เป็นผู้พิจารณาอนุมัติก่อนที่จะดำเนินการ

ข้อ ๗
อำนาจการบริหารและความรับผิดชอบที่กำหนดไว้ในข้อ ๖ ผู้ว่าการรถไฟแห่งประเทศไทย
มีอำนาจที่จะมอบหมายให้พนักงานรถไฟปฏิบัติได้ตามที่เห็นสมควร

หมวด ๓
ปกิณกะ
 

ข้อ ๘
เพื่อเป็นระเบียบอันดีในการปฏิบัติงาน ให้พนักงานของการรถไฟแห่งประเทศไทย มีเครื่องแบบแต่งกายขณะปฏิบัติงานตามหน้าที่ ส่วนเครื่องแบบจะเป็นลักษณะใด
ตำแหน่งใดจะให้เครื่องแบบและการเบิกจ่าย
ให้ผู้ว่าการรถไฟแห่งประเทศไทยเป็นผู้กำหนดและวางระเบียบขึ้น

ข้อ ๙
การจัดระเบียบเกี่ยวกับความปลอดภัยตามความในมาตรา ๙ (๔) ของพระราชบัญญัติการรถไฟแห่งประเทศไทย
พ.ศ. ๒๔๙๔ ให้ผู้ว่าการรถไฟแห่งประเทศไทยปฏิบัติตามกฎและข้อบังคับที่ใช้อยู่

ข้อ ๑๐ ให้ใช้ข้อบังคับนี้ตั้งแต่วันที่
๑ กันยายน ๒๕๑๙ เป็นต้นไป


ให้ไว้ ณ วันที่ ๒๗ สิงหาคม พ.ศ. ๒๕๑๙
ประภาศน์ อวยชัย
ประธานกรรมการรถไฟแห่งประเทศไทย
































สุนันทา/แก้ไข
๑๙ กันยายน ๒๕๔๙

จุฑามาศ/ปรับปรุง
๑๗ กันยายน ๒๕๕๗















[๑] ราชกิจจานุเบกษา เล่ม ๙๖/ตอนที่ ๑๗๙/ฉบับพิเศษ หน้า ๕/๑๙ ตุลาคม ๒๕๒๒